Este 17 martie în anul 73.
Vizităm Roma antică pentru a vedea Liberalia,
festivalul anual care sărbătoreşte libertatea cetăţenilor Romei.
Suntem în căutarea lui Lucius Popidius Secundus de 17 ani.
Nu provine dintr-o familie săracă, dar locuieşte într-o regiune numită Subura,
un cartier sărac din Roma şi totuşi apropiat de centrul oraşului.
Chiriaşii acestor apartamente stau înghesuiţi,
fapt ce reprezintă un risc considerabil.
Incendiile sunt frecvente şi mirosul de cenuşă şi fum de dimineaţă e obişnuit.
Lucius, care s-a trezit in zori, are obligaţii familiale de îndeplinit azi.
Fratele lui de 15 ani a împlinit vârsta maturității.
Jumătate dintre copiii Romei antice mor înainte de a ajunge la maturitate,
aşadar asta-i o piatră de hotar deosebit de importantă.
Lucius îşi priveşte fratele în toga cea nouă stând înaintea altarului cu zeităţi protectoare
în timp ce îşi plasează bula, amuleta protectoare, în altar cu o rugăciune de mulţumire.
Bula a funcţionat. L-a protejat.
Spre deosebire de mulţi alţii el a supravieţuit şi a devenit adult.
La 17 ani Lucius aproape că şi-a terminat studiile.
A învăţat să vorbească bine, să ţină discursuri publice,
să citească şi să scrie în latină şi greacă.
Tatăl lui l-a învăţat lucruri pe care nu le înveţi în clasă:
cum să alergi, să înoţi şi să lupţi.
La 17 ani Lucius poate alege să devină tribun militar
şi să comande soldaţilor la marginea Imperiului.
Dar în alte privințe Lucius e încă un copil.
Nu i se încredințează oferte de afaceri.
Tatăl lui va avea grijă de asta până când va împlini 25 de ani.
Tata îi va aranja căsătoria cu o fată mai tânără cu 10 ani.
Tatăl lui a pus ochii pe o familie care are o fată de 7 ani.
Înapoi la Liberalia.
Lucius locuieşte cu familia lui, magazinele sunt deschise pentru ca populaţia să-şi vadă de afaceri.
Străzile sunt pline de comercianţi ambulanți care vând mărunțișuri
şi oameni plini de viaţă peste tot.
Trăsurile mari n-au voie în oraş până la ora 9
dar străzile sunt oricum aglomerate.
Părinţii şi unchii îşi iau copiii la Forumul Augustus
să vadă statui cu luptători faimoşi ai Romei
ca Anaeus, care a condus strămoşii Romei, Troienii, în Italia.
sau Romulus fondatorul Romei
și toţi marii generali ai Republicii cu mai mult de 100 de ani înainte.
Cu dragoste ne putem imagina părinţii şi tutorii cu copiii lor acum adulţi
amintindu-şi poveşti despre gloria Romei
repovestind faptele şi cuvintele marilor bărbaţi ai trecutului:
lecţii despre cum să trăieşti bine şi să depăşeşti greșelile tinereţii.
Există un aer istoric în acest loc, relevant pentru prezentul lor.
Romanii au creat un imperiu fără sfârşit în timp şi spaţiu.
Roma a fost sortită să fie veşnică prin război.
Războaiele erau o realitate, chiar şi în anul 73.
Au loc campanii în nordul Angliei
şi în Scoţia,
la nord de Dunăre în România,
şi la frontiera dintre Siria şi Irak la est.
Acum e ora 8 -- timpul să meargă la baie.
Lucius şi familia lui merg pe Via Lata, o stradă largă,
spre Campus Martius şi enormele băi ale lui Agrippa.
Membrii familiilor îşi lasă clienţii şi onorabilii afară,
şi intră la băi cu cei din grupul lor.
Băile se schimbă de la întuneric la luminoasele camere de aburi.
Romanii au perfecţionat ferestrele cu geamuri.
Toată lumea se mută de la camera rece
la camera călduţă,
la sala fiebinte.
Peste o oră, îmbăiații pleacă
masați, unși, cu ultimele urme de murdărie îndepărtate.
La ora 9, şapte ore după ce au plecat de acasă.
bărbaţii se întorc pentru o cină festivă.
Cina e un moment familial cu 9 oameni aşezaţi în jurul unei mese joase.
Sclavii au grijă de tot ce doresc
dacă mesenii, prin gesturi, cer mai multă mâncare sau vin.
Pe măsură ce ziua se încheie, auzim zgomotul căruţelor afară.
Clienţii şi sclavii eliberați, după o masă robustă, deși de slabă calitate --
se duc spre baia cu apă doar călduță acum, înainte de a se întorce în apartamentele lor.
Înapoi la casa lui Lucius, băutura continuă în noapte.
Lucius şi fratele lui vitreg nu arată prea bine.
Un sclav stă prin apropiere în cazul în care vreunul din ei trebuie să vomite.
Retrospectiv, ştim viitorul lui Lucius.
După 20 de ani, fiul cel mic al împăratului Vespasian, Domiţian, ca împărat,
va adopta un regim de teroare. Va supravieţui Lucius?